সাজো সাজো রব বাগবাজারেও। গঙ্গার ধারের বাড়িতে বহুদিন ছিলেন সারদা মা। সেই বাড়িই পরিচিত মায়ের বাড়ি হিসেবে। জয়রামবাটির পর সারদা দেবী জীবনের দীর্ঘতম সময় এখানেই থেকেছেন। জীবদ্দশায় প্রতিদিন অগণিত ভক্ত এই বাড়িতে তাঁর দর্শন, উপদেশ ও দীক্ষালাভের আশায় ভিড় করতেন। আজ সারদা মায়ের পুণ্য তিথি উদযাপন উপলক্ষে বাগবাজারের বাড়িতে প্রভাতফেরি, মঙ্গলারতি থেকে মায়ের বিশেষ পুজো-হোমের আয়োজন হয়েছে।